Bloemfontein
Store norske leksikon,Geografi,Verdens geografi,Afrika,Sør-Afrikas geografi
Bloemfontein er en by i Sør-Afrika, i provinsen Free State, rundt 1500 meter over havet. I 2011 ble Bloemfontein og omkringliggende byer og distrikter slått sammen i storbykommunen Mangaung. Mangaung er provinshovedstad.
Bloemfontein er et viktig jernbane- og veiknutepunkt, og har også en internasjonal flyplass. Bloemfontein er sete for landets høyesterett, og har universitet, katolsk erkebiskop og anglikansk biskop. Et observatorium er nå ombygd til teater. Byen har flere parker, viltreservat og zoologisk hage.Bloemfontein ble grunnlagt i 1846 av britene, og byen var hovedstad i Oranjefristaten fra 1854. Les mer i Store norske leksikon Sør-Afrika Free State Sør-Afrikas historie